બ્રાઝિલિયન અખબાર ઓ ડિયામાં છપાયેલા અહેવાલ પ્રમાણે, રિયોમાં એક પ્રાઈવેટ સમારોહમાં તે બંને છોકરીઓ સાથે પરણવાનો છે. વર્લ્ડ ફૂટબોલ પ્લેયર ઓફ ધ યરનો ખિતાબ ધરાવનાર રોનાલ્ડિનોએ ગયા વર્ષે જાન્યુઆરીમાં બંનેને એકસાથે લગ્નની પ્રપોઝલ મૂકી હતી. બંનેને તેણે એંગેજમેન્ટ રિંગ પણ આપી છે. રિપોર્ટ પ્રમાણે, રોનાલ્ડિનો પ્રિસિલા અને બિટ્રીઝને એલાઉન્સરૂપે ૧૫૦૦ ડોલર પોકેટ મનીના પણ આપે છે. તાજેતરમાં તેણે બંનેને એક સરખું પરફ્યુમ પણ ગિફ્ટમાં આપ્યું હતું. બ્રાઝિલ અને દુનિયાના શ્રેષ્ઠ પ્લેયર તરીકે નામના મેળવનાર રોનાલ્ડિનો બે વાર ફિફાનો બેસ્ટ પ્લેયર જાહેર થયો છે. બ્રાઝિલ વતી તે ૯૭ મેચ રમ્યો છે અને તેણે ૩૩ આંતરરાષ્ટ્રીય ગોલ કર્યા છે. ૨૦૦૨નો વર્લ્ડ કપ જીતેલી બ્રાઝિલની ટીમમાં પણ તે સામેલ હતો.